Militārā organizācija - Vikipēdija

# Militārā organizācija

### Vikipēdijas raksts

Armijas vienība ir organizācija bruņotajos spēkos. Tā var sastāvēt no dažāda skaita kareivju, transporta, kuģu vai gaisa kuģu. Armijas, flotes un gaisa spēki ir organizētas hierarhiski dažādu izmēru grupās funkcionālos, taktiskos un administratīvos nolūkos.

Tehniski, vienība ir homogēna militāra struktūra, tāda kā bataljons vai pulks. Rotas, vadi un nodaļas ir to sastāvdaļas. Brigādes un divīzijas ir augstākas pakāpes formējumi, kuri satur savā sastāvā pulkus un bataljonus. Vēl augstāk hierarhijā atrodas korpusi un armijas, kā arī armiju grupas un frontes. Šie paši augstākie formējumi netiek uzskatīti par homogēniem veidojumiem, un bieži tiek izveidoti tikai taktiskiem un stratēģiskiem mērķiem, attiecīgi tiem padotās vienības saglabā atsevišķas komandstruktūras.

## [izmainīt šo sadaļu] Militārās organizācijas hierarhija

Šeit ir uzskaitītas militārās struktūras, tās var atšķirties dažādās valstīs, bet pārsvarā tomēr tās tiek viedotas pēc britu un amerikāņu modeļa.

NATO simbols | Nosaukums | Cilvēku skaits | Pakļauto vienību skaits | Komandējošais virsnieks
--- | --- | --- | --- | ---
XXXXXX | Karadarbības teātris | daudz | 2+ armiju grupas | ģenerālis vai maršals
XXXXX | armiju grupa | daudz | 2+ armies | ģenerālis vai maršals
XXXX | armija vai sarkanās armijas fronte | daudz | 2+ korpusi | ģenerālis vai maršals
XXX | korpuss vai sarkanās armijas armija | 30,000+ | 2+ divīzijas | ģenerālleitnants
XX | divīzija | 10,000–20,000 | 2-4 brigādes | ģenerālmajors
X | brigāde | 2000–5000 | 2+ pulki vai 3–6 bataljoni | brigādes ģenerālis
III | pulks | 2000–3000 | 3–4 bataljoni | pulkvedis
II | bataljons | 300–1000 | 2–6 rotas vai 4–6 eskadroni | pulkvežleitnants
I | rota vai eskadrons | 100–300 | 3–6 vadi | kapteinis vai majors
••• | vads | 30–40 | 2+ nodaļas vai pusvadi | leitnants vai virsleitnants
•• | pusvads vai nodaļa | 8–12 | 2+ nodaļas vai sekcijas | apakšvirsnieks (no kaprāļa līdz vecākajam virsseržantam)
• | nodaļa vai sekcija | 8–12 | 2+ komandas | apakšvirsnieks (no kaprāļa līdz vecākajam virsseržantam)
Ø | komanda | 4–5 | n/a | apakšvirsnieks (no kaprāļa līdz seržantam)

Pakāpieni var tikt izlaisti šajā hierarhijā: piemēram Apvienotājā Karalistē pulks un brigāde tiek apvienoti un saukti par brigādi, kamēr bataljons dažās ieroču šķirās tiek saukts par pulku. Turklāt, tikai militārās lielvalstīs ir augstākā ranga militārās struktūras. Piemēram, mūsdienās Kanādā augstākā miltārā organizācija ir divīzija, bet Latvijas armijā - zemessardzes brigāde.

Armija, armiju grupa un karadarbības teātris ir ļoti lieli formējumi, kuri dažādās valstīs jūtami atšķiras lieluma un hierarhijas pozīcijas ziņā.

Dažādas ieroču šķiras un valstis var lietot tradicionālus nosaukumus, bieži radot zināmas neskaidrības. Piemēram britu vai kanādiešu tanku pulks (bataljons) ir sadalīts eskadronos (rotās) un grupās (vados), kamēr amerikāņu kavalērijas eskadrons (bataljons) ir sadalīts grupās (rotās) un vados.

## [izmainīt šo sadaļu] Skat. arī

- Salīdzināti armijas rangi
- Armijas rangs
- Amerikas savienoto valsto armijas struktūra
- Britu armijas struktūra
- Latvijas armija

Saturs iegūts no "http://lv.wikipedia.org../../../m/i/l/Milit%C4%81r%C4%81_organiz%C4%81cija.html"

Kategorija: Militārā organizācija

##### Views

- Raksts
- Diskusija
- Pašreizējā versija

##### Meklēt

##### Citās valodās

- Català
- Česky
- Dansk
- Deutsch
- English
- Español
- فارسی
- Suomi
- Français
- עברית
- Íslenska
- 日本語
- Norsk (bokmål)
- Slovenščina
- 中文